Dzsinn
Egyszer egy férfi a tengerparton sétálva talál egy furcsa palackot. Mivel ismerte a hagyományt, kihúzta a palackból a dugót. Persze azonnal megjelent a Dzsinn. - Mivel kiengedtél a palackból, teljesítem három kívánságodat! De van egy feltételem! - Mi lenne az? - Bármi, amit kívánsz, a világ minden ügydvédjének kétszeresen lesz meg. - Hát ezt még elviselem, aztán meg kit érdekel. - Mi az első kívánságod? - Mindig is szerettem volna egy tűzpiros Ferrari-t! Abban a pillanatban ott áll előtte a Ferrari. - Tudnod kell hogy a világon minden ügyvédnek két ilyen van! -... - Mi a második kívánságod? - Azt hiszem, jól jönne egymillió dollár. Abban a pillanatban ott van előtte a pénz. - Tudnod kell hogy minden ügyvédnek kétmilliója van! - Mit érdekel engem, amíg itt a millió - gondolja a férfi. - Mi hát az utolsó kívánságod? - Tudod, mindig is szerettem volna felajánlani az egyik vesémet egy rászorulónak... 